Document ID: 32006D0268

32006D0268
L 098/75
JURNALUL OFÍCIAL AL UNIUNII EUROPENE
DECIZIA COMISIEI
din 5 aprilie 2006
de modificare a Deciziei 2005/393/CE privind zonele de restricție stabilite pentru febra catarală ovină din Italia
[notificată cu numărul C(2006) 1260]
(Text cu relevanță pentru SEE)
(2006/268/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2000/75/CE a Consiliului din 20 noiembrie 2000 de stabilire a dispozițiilor specifice privind măsurile de combatere și de eradicare a febrei catarale ovine (1), în special articolul 8 alineatul (3) litera (c) și articolul 19 al treilea paragraf,
întrucât:
(1)
Directiva 2000/75/CE a stabilit dispoziții specifice privind măsurile de combatere și de eradicare a febrei catarale ovine în Comunitate, în special instituirea de zone de protecție și de supraveghere, precum și o interdicție de ieșire din aceste zone a animalelor.
(2)
Decizia 2005/393/CE a Comisiei din 23 mai 2005 privind zonele de protecție și de supraveghere pentru febra catarală ovină și condițiile aplicabile circulației din sau prin aceste zone (2) prevede demarcarea marilor zone geografice în care statele membre trebuie să stabilească zone de protecție și de supraveghere („zone de restricție”) cu privire la febra catarală ovină.
(3)
Italia a informat Comisia că nu s-a semnalat nici o circulație a virusului în provinciile Livorno și Pisa din aprilie 2005.
(4)
Prin urmare, aceste zone trebuie considerate indemne de febră catarală ovină și, pe baza cererii motivate înaintate de Italia, scoase de pe lista zonelor de restricție.
(5)
Prin urmare, Decizia 2005/393/CE trebuie modificată în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
În anexa I la Decizia 2005/393/CE, în partea referitoare la zona B, se elimină mențiunile „Pisa” și „Livorno” din rândul referitor la Toscana.
Articolul 2
Prezenta decizie intră în vigoare în ziua următoare datei publicării în Jurnalul Oficial al Uniunii Europene.
Articolul 3
Prezenta decizie se adresează statelor membre.
Adoptată la Bruxelles, 5 aprilie 2006.

Labels: 0
3
6